ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΘΕΣΠΙΣΗΣ ΕΛΑΧΙΣΤΩΝ ΠΡΟΤΥΠΩΝ ΣΧΕΤΙΚΑ ΜΕ ΤΑ ΔΙΚΑΙΩΜΑΤΑ, ΤΗΝ ΥΠΟΣΤΗΡΙΞΗ ΚΑΙ ΤΗΝ ΠΡΟΣΤΑΣΙΑ ΘΥΜΑΤΩΝ ΤΗΣ ΕΓΚΛΗΜΑΤΙΚΟΤΗΤΑΣ ΝΟΜΟ ΤΟΥ 2016

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικόςτίτλος.51(Ι) του 2016. | 1. Ο παρών Νόμος θα αναφέρεται ως ο περί της Θέσπισης Ελάχιστων Προτύπων σχετικά με τα Δικαιώματα, την Υποστήριξη και την Προστασία Θυμάτων της Εγκληματικότητας (Τροποποιητικός) Νόμος του 2022 και θα διαβάζεται μαζί με τον περί της Θέσπισης Ελάχιστων Προτύπων σχετικά με τα Δικαιώματα, την Υποστήριξη και την Προστασία Θυμάτων της Εγκληματικότητας Νόμο του 2016 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Θέσπισης Ελάχιστων Προτύπων σχετικά με τα Δικαιώματα, την Υποστήριξη και την Προστασία Θυμάτων της Εγκληματικότητας Νόμοι του 2016 και 2022. |
|  |  |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται με την αντικατάσταση, στο τέλος της παραγράφου (α) του ορισμού του όρου «θύμα», του σημείου της άνω τέλειας με άνω και κάτω τελεία και με την προσθήκη αμέσως μετά των ακόλουθων επιφυλάξεων: |
|  |  |
|  |  «Νοείται ότι, για σκοπούς εφαρμογής της παρούσας παραγράφου, σε περίπτωση που το φυσικό πρόσωπο κατέστη ανίκανο να ασκήσει την κρίση ή τη βούλησή του ένεκα της αξιόποινης πράξης, η ιδιότητα του θύματος αναγνωρίζεται στα μέλη της οικογένειας του εν λόγω προσώπου για όσο χρόνο διαρκεί η ανικανότητά του: |
|  |  |
|  |  Νοείται περαιτέρω ότι, η ανικανότητα του προσώπου να ασκήσει την κρίση και την βούλησή του βεβαιώνεται από τον θεράποντα ιατρό του·». |
|  |  |
| Τροποποίηση του άρθρου 8 του βασικού νόμου. | 3. Το εδάφιο (3) του άρθρου 8 του βασικού νόμου αντικαθίσταται, με το ακόλουθο εδάφιο: |
|  |  |
|  |  | «(3) Η Αστυνομία, τουλάχιστον στις περιπτώσεις κατά τις οποίες υπάρχει ενδεχόμενος ή διαπιστωμένος κίνδυνος βλάβης του θύματος, χωρίς καθυστέρηση, ενημερώνει αυτό για το δικαίωμα του να πληροφορηθεί για- |
|  |  |
|  | (α) | την ημερομηνία αποφυλάκισης ή την απόδραση του προφυλακισθέντος, κατηγορουμένου ή καταδικασθέντος για αξιόποινη πράξη που αφορά το θύμα, |
|  |  |  |
|  | (β) | τυχόν μέτρα που αποφασίζονται για την προστασία του θύματος, σε περίπτωση αποφυλάκισης ή απόδρασης του προφυλακισθέντος, κατηγορουμένου ή καταδικασθέντος για αξιόποινη πράξη που αφορά το θύμα: |
|  |  |
|  |  |  Νοείται ότι, η προβλεπόμενη στο παρόν εδάφιο ενημέρωση δεν παρέχεται σε περίπτωση που- |
|  |  |
|  |  | (i) | υπάρχει διαπιστωμένος κίνδυνος βλάβης του δράστη λόγω της κοινοποίησης των πληροφορίων, ή |
|  |  | (ii) | το θύμα ζήτησε γραπτώς να μη λάβει την ενημέρωση αυτή: |
|  |  |
|  |  |  Νοείται περαιτέρω ότι, το Τμήμα Φυλακών παρέχει τις προβλεπόμενες στις παραγράφους (α) και (β) πληροφορίες στην Αστυνομία χωρίς αδικαιολόγητη καθυστέρηση. |
|  |  |
| Τροποποίηση του άρθρου 24 του βασικού νόμου. | 4. Το άρθρο 24 του βασικού νόμου τροποποιείται με την αντικατάσταση στο τέλος του κειμένου αυτού του σημείου της τελείας, με άνω και κάτω τελεία και την προσθήκη της ακόλουθης επιφύλαξης: |
|   |  |
|  |  «Νοείται ότι, οι εμπλεκόμενες υπηρεσίες καλούν στην πιο πάνω αναφερόμενη γενική και ειδική εκπαίδευση και κατάρτιση αναφορικά με την εφαρμογή του παρόντος Νόμου πρόσωπα εκτός της δημοσίας υπηρεσίας τα οποία εκ της θέσεώς τους ή της επαγγελματικής ιδιότητάς τους εμπλέκονται σε οποιαδήποτε προβλεπόμενη από τον παρόντα Νόμο διαδικασία ή έρχονται σε επαφή με οποιοδήποτε άλλο τρόπο με θύματα ή δυνητικά θύματα.». |
|  |  |
| Τροποποίηση του βασικού νόμου με την προσθήκη νέου άρθρου 24Α. | 5. Ο βασικός νόμος τροποποιείται με την προσθήκη, αμέσως μετά το άρθρο 24 αυτού, του ακόλουθου νέου άρθρου: |
|  |  |  |
|  | «Εκπόνηση κώδικα συμπεριφοράς. | 24Α. Κάθε εμπλεκόμενη υπηρεσία εκπονεί κώδικα συμπεριφοράς για την καλύτερη εφαρμογή των διατάξεων του παρόντος Νόμου στον τομέα της αρμοδιότητάς της και λαμβάνει επαρκή πρακτικά μέτρα για την εφαρμογή των όσων καθορίζονται στον κώδικα αυτό: |
|  |  |  |
|  |  |  Νοείται ότι, κάθε εμπλεκόμενη υπηρεσία ορίζει αρμόδιο λειτουργό για την παρακολούθηση της τήρησης του κώδικα συμπεριφοράς και/ή τη ρύθμιση οποιωνδήποτε θεμάτων προκύπτουν από την εφαρμογή αυτού: |
|  |  |  |
|  | …… του 2022. |  Νοείται περαιτέρω ότι, ο κώδικας συμπεριφοράς εκπονείται το αργότερο εντός τριών (3) μηνών από την ημερομηνία έναρξης της ισχύος του περί της Θέσπισης Ελάχιστων Προτύπων σχετικά με τα Δικαιώματα, την Υποστήριξη και την Προστασία Θυμάτων της Εγκληματικότητας (Τροποποιητικού) Νόμου του 2022.». |
|  |  |  |

Αρ. Φακ.: 23.02.062.170-2021

ΝΠ/ΣΓ/ΘΧ